Медведев, Дмитрий Анатолийы фырт

Медведев Анатолийы фырт Дмитрий (; райгуырдис 1965-æм азы 14 сентябры Ленинграды) у политикон æмæ паддзахадон архайæг, юридикон зонæдты кандидат, 2008-æм азы 7 майæй — 2012-æм азы 7 майы онг уыдис Уæрæсейы æртыккаг президент, уыцы азы 8 майæ 2020-æм азы 16 январы онг та уыдис хицауады сæрдар. Йæ кармæ гæсгæ у Уæрæсейы тæккæ æрыгондæр сæргълæууæг (1917-æм азæй ныры онг).

Райгуырдис Ленинграды, каст фæцис скъола, университеты райста юристы дæсныйад. Куыста сахары администрацийы æмæ кастис лекцитæ Бетъырбухы паддзахадон университеты юридикон факультеты. 1999-æм азæй фæстæмæ кусы Мæскуыйы.

Медведев у уырыссаг. Йæ фыдæлтæ, мады мыггагæй æмæ фыды мыггагæй дæр, уыдысты Курсчы губернæйы зæхкусджытæ. Йæ фыд — Афанасийы фырт Анатолий (1926—2004) — Ленсоветы номыл Ленинграды технологион институты профессорСтенограмма беседы Первого заместителя Председателя Правительства РФ Дмитрия Медведева с представителями СМИ Центрального ФО. Йæ мад — Вениамины чызг Юлия (р. 1939) — филолог, ахуыргæнæгæй куыста Герцены номыл Педагогон институты, фæстæдæр та — куыд музейы экскурсиамонæг.

2008 азы 26 августы Дмитрий Медведев бафыста дыууæ барамынды: «Республикæ Абхаз банымайыны тыххæй» æмæ «Республикæ Хуссар Ирыстон банымайыны тыххæй». Уыцы бармындтытæм гæсгæ Уæрæсейы Федераци уыцы дыууæ республикæйы базыдта куыд «суверенон æмæ хæдбар паддзахад»Указ «О признании Республики Абхазия».Указ «О признании Республики Южная Осетия»..

Дмитрий Медведев активонæй пайда кæны интернетæй. Ис ын видеоблогblog_medvedev — Community Profile. Кæд йæхæдæг комментаритæм дзуапп нæ дæтты, йæ администрацийы кусджытæ комментаритæ кæсынц æмæ интернеты пайдагæнджытæ ныридæгæн иуæй-иу хатт Медведевы блогмæ бахæссынц сæ хъæстытæ.

 Фиппаинæгтæ 

Категори:Уæрæсейы политиктæ
Категори:Уæрæсейы президенттæ
Категори:XXI æнусы политиктæ